Source: https://handbalmania.ro/2019/10/07/oaspetii-au-castigat-tot-in-seria-d-a-esalonului-secund-masculin-portarul-de-la-targu-jiu-a-aparat-6-aruncari-de-la-7-metri/
Timestamp: 2019-10-16 15:07:44+00:00

Document:
Oaspeții au câștigat tot în seria D a eșalonului secund masculin, portarul de la Târgu Jiu a apărat 6 aruncări de la 7 metri ! – Handbal Mania
07/10/2019 Redactia	Niciun comentariu csm oradea, csm targu jiu, csu craiova, csu poli Timișoara, hc beldiman arad, unirea sannicolau mare
Etapa a patra din seria D a Diviziei A masculine a consemnat victorii pe linie pentru echipele care au evoluat în deplasare. Cea mai interesantă dintrea acestea a fost cea reușită de CSM Târgu Jiu la Sânnicolau Mare, acolo unde gazdele au ratat nu mai puțin de șase aruncări de la 7 metri, toate apărate de portarul Bogdan Motoi (foto) ! Iată rezultatele, casetele tehnice și câteva declarații.
UNIREA SÂNNICOLAU MARE – CSM TÂRGU JIU 19-22 (14-13) Arbitri: Cristian Ardelean / Mihai Botez
Unirea: Hegeduș – Roosz Suba 5, Morar 2, Puia 2, Balog 2, Gabor 2, Drăgănescu 2, Pascari 2, Cosoi 1, Sonohat 1,A. Ungureanu, Mutu, Becker. Antrenor: Jozsef Roosz Suba.
Tg. Jiu: Motoi – Ivăschescu 7, Ghișe 7, Marin 5, Mazilu 3, I. Ungureanu, Lăcătușu, Popescu, Vătavu. Antrenor: Adrian Gorun.
”După ce am condus la pauză, ne-am întrecut din nou în ratări în repriza a doua, iar cei de la Târgu Jiu au profitat, au preluat conducerea, iar noi n-am mai reușit să egalăm. Am ratat șase aruncări de la 7 metri, am ratat față în față cu portarul din toate pozițiile posibile. Cred că trebuie să lucrăm la psihic, fiindcă e deja al treilea meci în care o dăm de gard. Sper să avem alt rezultat în etapa viitoare.” Jozsef Roosz Suba (antrenor Unirea Sânnicolau Mare)
”A fost un meci dificil, cei de la Sânnicolau Mare au o echipă solidă, joacă bine în special acasă. Pe toată perioada meciului am mers cap la cap, mă bucur că am fost inspirat și mi-am ajutat echipa cu cele 6 aruncări de la 7 metri apărate. Sincer, am mai apărat aruncări de la 7 metri, dar șase într-un meci niciodată.” Bogdan Motoi (portar CSM Târgu Jiu)
CSU POLI TIMIȘOARA – CSM ORADEA 24-38 (9-21) Arbitri: D. Pavel, R. Pentea
Timișoara: Crețu – Niță 10, Badea 4, Jurcă 3, Hotca 2, Boanchiș 2, Radu 1, Mermeze 1, Talpoș 1, Grosu, Bura, Suculiuc, Zăbavă, Vuia. Antrenor: Victor Țâmpu.
Oradea: Duma, Costin – Mihăilescu 13, Teodorescu 8, Oargă 5, Szasz 3, Poteră 2, Radu 2, Szabo 2, Costea 1, Munea 1, Zamfir 1, Ivancov, Szilagyi. Antrenor: George Tăutu.
”Îmi felicit jucătorii pentru atitudine! A fost un start de meci bine făcut, ceea ce ne-a dat încredere și am obtinut un ritm de joc mult mai bun decât în celelalte meciuri. Mă bucur că am reușit să rulez tot lotul, dându-le șansa juniorilor să joace, ceea ce este un plus pentru ei.” George Tăutu (antrenor CSM Oradea)
HC BELDIMAN ARAD – CSU CRAIOVA 25-36 (12-18) Arbitri: Cătălin Tătaru / Andrei Vacariu
Arad: Papushak – Yashan 10, Dorobanțu 5, Budală 3, Crișan 3, Ivanov 3, Iederan 1, Grigoraș, Pașca, Șiman. Antrenor: George Beldiman.
Craiova: Lupitu – Luntraru 13, Iovănescu 6, Drugă 6, Rușeanu 4, Ciorogariu 2, Neacșu 2, Budoiu 2, Ianăși 1, Pătru. Antrenor: Cătălin Popescu.
”A fost un meci destul de echilibrat la început după care, pe fondul experienței mai mari a echipei noastre, am reușit să ne desprindem, menținând în permanență o diferență suficient de mare. Jucătorii tineri ai Aradului au avut un joc destul de încâlcit și de dur, noroc cu arbitrajul care a știut să-i tempereze și nu am avut parte de evenimente neplăcute. Îmi felicit întreaga echipă și sper s-o ținem tot așa.” Cătălin Popescu (antrenor CSU Craiova)
← SCM Poli Timișoara a învins campioana Greciei în Cupa EHF după o revenire spectaculoasă pe final
Înfrângere surprinzătoare a Clujului în eșalonul secund masculin →
17/03/2019 Redactia 0
Programul etapei a șasea a Ligii Zimbrilor, arbitrii și televizările
01/10/2019 Redactia 0
Miercuri începe Champions League, Dinamo joacă acasă cu campioana Norvegiei

References: csm 
 csm 
 CSM 
 CSM 
 CSM 
 CSM 
 CSM